EkBass/fiwiki-20250220-pages-articles huggingface dataset:
Jaguar XK150

Jaguar XK150 on vuosina 1957-1961 valmistettu urheiluautomalli, joka korvasi aiemman XK140 -mallin. Autosta oli alun perin Fixed Head Coupé ja Drop Head Coupé -mallit. Auto on aiempiin XK-sarjan malleihin verrattuna modernimpi ja siinä on ensimmäistä kertaa yksiosainen tuulilasi ja kylkilinja ei enää laskenut niin paljon kuin edeltäjissä. Konepelti on leveämpi. Yhteensä tätä mallia valmistettiin 2 265 kpl roadstereita, 4 445 kpl FHC:ta ja 2 672 kpl DHC:ta. == Värit == Saatavilla olevia värejä olivat punainen, helmiäisharmaa, valkoinen, indigonsininen, claret, cotswoldin sininen, musta, vaalean harmaa, sherwoodin vihreä, carmenin punainen, brittiläinen kilpavihreä, cornish harmaa ja imperial maroon. == Kehitys == Vuonna 1958 myyntiin tuli Open Two Seater malli (avoin kaksipaikkainen). Samana vuonna tuli myyntiin myös kolmella SU HD8 kaasuttimella varustettu S malli. Myöhemmin moottorin iskutilavuutta kasvatettiin 3.8 litraan isontamalla sylinterien halkaisijaa. == Tekniikka == Autossa on joka renkaassa levyjarrut, mutta sen sai tilattua myös rumpujarruilla. Jousitus on hyvin samanlainen kuin XK140 mallissa ja ohjaus on toteutettu hammaspyörällä. == Moottori == *3.4 (3442 cm3) - 180 hv @ 5750 r/min *3.4 (3442 cm3) (SE) - 210 hv @ 5500 r/min *3.4 S (3442 cm3) - 250 hv *3.8 (3781 cm3) - 220 hv *3.8 S (3781 cm3) - 265 hv == Mitat == *Pituus: 4 496 mm *Leveys: 1 580 mm *Akseliväli: 2 591 mm *Omamassa: 1 350 kg XK150 Luokka:1950-luvun autot Luokka:1960-luvun autot
Alfa Romeo Montreal

Alfa Romeo Montreal esiteltiin konseptimallina ensimmäisen kerran vuoden 1967 Montreal Expossa. Malli nimettiin juuri tämän ensiesittelypaikkansa mukaan. Bertonen muotoilema 2+2 -paikkainen auto perustuu Giulia Sprint GT:n alustaan ja muokattuun koriin. Ensimmäinen tuotantoauto esiteltiin Genevessä vuonna 1970 ja oli varustettu Tipo 33 -mallin kilpa-autosta lainatulla 2,6-litraisen V8-moottorin "katuversiolla". Autossa oli Alfa Romeon omistuksessa olleen italialaisen SPICA:n (Società Pompe Iniezione Cassani & Affini) valmistama mekaaninen polttoaineensuihkutus ja se tuotti n. 200 hevosvoimaa. Montreal oli varustettu 5-vaihteisella vaihdelaatikolla ja ZF/Alfa Romeo tasauspyörän lukolla (limited-slip differential, LSD). Mallin huippunopeudeksi on mitattu 224 km/h ja kiihtyvyydeksi (0–100 km/h) 7,1 s. Suomessa Alfa Romeo Montreal maksoi 129 900 markkaa vuonna 1973 (vuoden 2021 rahassa runsaat 155 320 euroa) ja niitä tuotiin maahan vain yksi.Timo Laitinen: Auto 70-luvulla, s. 23. Helsinki: Alfamer Oy, 2008. == Ulkomitat == * Pituus: 4 220 mm * Leveys: 1 672 mm * Korkeus: 1 205 mm * Akseliväli: 2 350 mm * Raideleveys (e/t): 1 374/1 340 mm * Omamassa: 1 270 kg * Painojakauma (e/t): 55/45 % == Valmistusmäärät == Autoa valmistettiin yhteensä 3 925 kappaletta ja sen tuotanto päättyi vuonna 1977. * 1971: 673 kappaletta * 1972: 2 350 kappaletta * 1973: 319 kappaletta * 1974: 78 kappaletta * 1975: 273 kappaletta * 1976: 17 kappaletta * 1977: 27 kappaletta == Lähteet == == Aiheesta muualla == *The Alfa Romeo Montreal Home Page Montreal Luokka:S-segmentin autot Luokka:1970-luvun autot
Max Planck -instituutti

Max Planck -instituutti (koko nimi , lyh. MPG) on saksalainen tutkimuskeskus. Instituutti koostuu yli 80 laboratoriosta, tutkimuskeskuksesta ja instituutista, joita hallinnoidaan Berliinin ja Münchenin kaupungeissa. Max Planck -instituutti on riippumaton ja voittoa tavoittelematon tutkimuskeskus, jonka toimintaa rahoittavat suurimmaksi osaksi Saksan valtio ja Saksan osavaltiot. Max Planck -instituuttia pidetään yhtenä maailman johtavista tieteen ja teknologian tutkimuskeskuksista. Esimerkiksi vuonna 2006 brittiläinen The Times -lehti arvioi koulutusliitteessään sen maailman parhaaksi ei-yliopistolliseksi tieteen tutkimuslaitokseksi. ==Organisaatio== Max Planck -instituutti koostuu yli 80 alaorganisaatiosta, joista 78 sijaitsee Saksassa. Lisäksi instituutin alaisia organisaatiohaaroja ja kolme instituuttia sijaitsee muissa Euroopan maissa. Instituuttien tutkimuskohteita ovat tieteen ja teknologian lisäksi humanistiset tieteet sekä yhteiskuntatieteet. Max Planck -instituutit toimivat tiiviissä yhteistyössä yliopistojen kanssa, mutta ovat näistä riippumattomia. Instituutit keskittyvät tutkimukseen, joka ei välttämättä sovi yliopistojen tutkimusrakenteeseen esimerkiksi tieteidenvälisyytensä vuoksi tai joka on yliopistojen saavuttamattomissa resurssien vuoksi. Instituutti panostaa tutkimuksen laatuun ja sen tutkijat ovatkin voittaneet yhteensä 16 Nobelin palkintoa vuoden 1948 jälkeen. Muun muassa näiden ansiosta Max Planck -instituutilla on maine Saksan kovatasoisimpana tutkimuskeskuksena. Instituutit puolestaan koostuvat tutkimuslaitoksista, joiden johtajilla on tasa-arvoinen asema esimerkiksi äänestyksissä. Laitokset saavat rahoituksensa pääosin valtiolta ja osavaltiolta, mutta myös lahjoitukset sekä tutkimus- ja lisenssimaksut muodostavat osansa tuloista. ==Perustaminen== Max Planck -instituutti perustettiin Göttingenissä toisen maailmansodan jälkeen, vuonna 1948. Sen tarkoitus oli jatkaa preussilaisen Kaiser Wilhelm -instituutin toimintaa. Max Planck -instituutin logossa on kuvattuna Minerva, roomalaisten viisauden jumalatar. ==Tilastoja== Instituutin alaisena toimii noin 12 300 vakituista työntekijää, joihin kuuluu muun muassa 4 200 tutkijaa. Lisäksi instituutti työllistää 900 vierailevaa tutkijaa. Instituutin budjetti vuodelle 2006 oli noin 1,4 miljardia euroa, josta 84 % tuli valtiolta. == Lähteet == Luokka:Saksan tutkimuslaitokset Luokka:Max Planck
Spyker C8

Spyker C8 on Spyker Carsin valmistama urheiluautomallisto. == Mallit == *C8 Aileron - lasikattomalli, huippunopeus 300 km/h *C8 Spyder - avomalli, 4,2 l moottori, huippunopeus 300 km/h *C8 Spyder T - avomalli, tuplaturboahdettu 4,2 l moottori, huippunopeus 320 km/h *C8 Laviolette - lasikattomalli, 4,2 l moottori *C8 Double 12R - Le Mansin 24 tunnin ajoihin suunniteltu malli, 480 hv moottori *C8 Double 12S - R-mallista katukäyttöön tehty versio, lasikatto, 400-600 hv moottori *GT2R - turvakaarin varustettu avomalli kisakäyttöön, 450 hv moottori *C12 LaTurbie - katumalli pitkällä akselivälillä, 500 hv W12-moottori == Moottorit == Kaikki moottorit ovat Audin valmistamia. *Spyder - 400 hv *GT2R - 450 hv *Double 12R - 480 hv *C12 LaTurbie - 500 hv *Spyder T - 525 hv *Double 12S - 600 hv == Mitat == *Pituus: 4 185 mm *Leveys: 1 880 mm *Korkeus: 1 080 mm *Akseliväli: 2 575 mm *Omamassa: 1 250 kg C8 Luokka:S-segmentin autot Luokka:2000-vuosikymmenen autot Luokka:2010-luvun autot
Spyker D12

Spyker D12 Peking-to-Paris on Spyker Carsin valmistama luksusluokan neliovinen SUV, joka esiteltiin vuoden 2006 Geneven autonäyttelyssä. Tuotannon on tarkoitus alkaa vuoden 2007 loppupuolella, esittelyn jälkeen mallia on jo tilattu yli 100 kappaletta. Alun perin auto suunniteltiin Pohjois-Amerikan markkinoita varten. Nimi Peking-to-Paris viittaa Peking To Paris -autokilpailuun jossa Spyker-merkkinen auto tuli toiseksi vuonna 1907. Auton takaovet ovat ns. kaappariovet, mikä on harvinaista SUV-tyyppiselle autolle. Sivuikkunat ovat kaksiosaiset ja autossa on muutenkin monia suunnitteluyksityiskohtia lainattu Spyker C8 -mallista. Myös erikoista SUV- mallille on auton sedan -tyyppinen kori. == Moottorit == *6.0 - 500 hv == Mitat == *Pituus: 4 950 mm *Leveys: 2 000 mm *Korkeus: 1 775 mm *Akseliväli: 2 855 mm *Omamassa: 1 850 kg D12 Luokka:Konseptiautot
TVR Sagaris

TVR Sagaris on brittiläisen TVR:n Lancashiressa vuosina 2005–2006 valmistama urheiluauto. == Yleistä == Graham Brownen suunnittelema Sagaris oli täysin uusi malli, joka esiteltiin ensimmäistä kertaa vuonna 2003. Tuotantovalmis malli esiteltiin vuonna 2004 Birminghamin Motorshow - autonäyttelyssä. Auto tuli myyntiin myöhemmin samana vuonna TVR:n jälleenmyyjillä ympäri maailman. Sagaris oli suunniteltu käytettäväksi myös kestävyysajokilpailuissa, monet auton yksityiskohdat paljastavat tämän. == Tekniset tiedot == Moottori * Moottori: TVR Speed Six -moottori, R6 * Iskutilavuus: 3996 cm3 (4.0L) * Teho: 405 hv (298 kW) @ 7000 r/min * Vääntö: 451 Nm @ 5000 r/min * Venttiilikoneisto: 4 venttiiliä/sylinteri, DOHC Vaihteisto * Vaihteisto: 5-nopeuksinen manuaalivaihteisto Jarrut * Edessä: 322 mm tuuletetut levyjarrut * Takana: 298 mm tuuletetut levyjarrut Pyörät * Pyörät: 18" alumiinivanteet Runko/kori * Koripaneelit: lasikuitu * Massa: 1140 kg Suorituskyky * Huippunopeus: 310 km/h (arvioitu) * 0 - 100 km/h: 3,6 sekuntia Sagaris Luokka:S-segmentin autot Luokka:2000-vuosikymmenen autot
TVR Griffith

TVR Griffith on TVR:n valmistama urheiluauto. Autoa on valmistettu vuosina 1991–2002. Edeltäjiensä TVR Griffith 200:n ja TVR Griffith 400:n tavoin moderni Griffith oli kevyt (vain 1248 kg) lasikuitukorinen kaksiovinen, kaksipaikkainen avoauto suurella V8-moottorilla. Kaikissa malleissa on viisivaihteinen manuaalivaihteisto. == Kehitys == Alun perin moottorina oli Roverin 4,0-litrainen 240-hevosvoimainen V8, jota kuitenkin vuonna 1992 suurennettiin 4,3-litraiseksi 280-hevosvoimaiseksi. Vuonna 1993 moottori vaihdettiin kokonaan uuteen 5,0-litraiseen 350-hevosvoimaiseen. == Moottorit == *400 (3947 cm3) - 240 hv @ 5250 r/min *430 (4280 cm3) - 275 hv @ 5500 r/min *500 (4997 cm3) - 320/325/340 hv @ 5500 r/min == Toinen sukupolvi == Vuonna 2017 merkin 70. vuotispäivän myötä esiteltiin toisen sukupolven Griffith. == Lähteet == Griffith Luokka:S-segmentin autot Luokka:1990-luvun autot Luokka:2000-vuosikymmenen autot
Nissan Skyline

Nissan Skyline on keskikokoinen urheilullinen henkilöautomalli, jota valmistettiin alun perin Prince-merkillä ja myöhemmin Nissanina. == Sukupolvet == *Prince Skyline ALSI-1 (1955-1957) *Prince Skyline ALSI-2 (1957-1961) *Prince Skyline Sport (1961) *Prince Skyline S50 (1961-1967) *Prince Skyline S54 (1965-1968) *Prince Skyline S57 (1967-1968) *Nissan Skyline C10 (1968-1972) *Nissan Skyline C110 (1972-1977) *Nissan Skyline C211 (1977-1981) *Nissan Skyline R30 (1981-1985) *Nissan Skyline R31 (1985-1992) *Nissan Skyline R32 (1989-1994) *Nissan Skyline R33 (1993-1998) *Nissan Skyline R34 (1998-2002) *Nissan Skyline V35 (2001-2007), myös nimellä Infiniti G35 *Nissan Skyline V36 (2007-2014) Skyline Luokka:Seulonnan keskeiset artikkelit
Nissan Skyline (V36)

Nissan Skyline V36 on vuonna 2007 myyntiin tullut Skylinen uusi sukupolvi. Se esiteltiin Japanissa 20. lokakuuta 2006. == Yleistä == Auto on saatavilla vain 4-ovisena sedanina Japanissa ja Yhdysvalloissa sitä myydään vuoden 2007 Infiniti G35 -mallina. Autossa käytetään uutta FR-L-pohjalevyä. Auto on 20 mm matalampi ja saman verran leveämpi kuin edeltäjä. Myös istuimet ovat 27 mm aikaisempaa lähempänä tienpintaa. Huhtikuussa 2007 esiteltiin Japanissa myös uusi Coupe-malli, samalla kun malli juhli 50-vuotissyntymäpäiväänsä. Suunnitelmien mukaan Coupe tulee Japanissa markkinoille syksyllä 2007. == Moottorit == Nelivedon voi valita vain 2,5-litraisen moottorin yhteydessä. * 2.5 V6, VQ25HR, 165 kW (224 hv) @ 6800 r/min , 263 Nm @ 4800 r/min * 3.5 V6, VQ35HR, 232 kW (315 hv), 358 Nm == GT-R == 150px|left|Nissan GT-R Nissanin huippumalli GT-R perustuu osittain samaan tekniikkaan V36:n kanssa. GT-R:n moottorina on 3,8-litrainen tuplaturbolla varustettu, valmistajan ilmoituksen mukaan 480-hevosvoimainen V6. GT-R:ää myydään myös Euroopassa, aiemmista Skyline- ja GT-R-malleista poiketen. Skyline V36 Luokka:D-segmentin autot Luokka:2000-vuosikymmenen autot Luokka:2010-luvun autot
Nissan Skyline (V35)

Nissan Skyline V35 perustuu Nissanin FM-pohjalevyyn, jota käyttää myös Nissan 350Z. Auton ulkonäkö on hyvin erilainen edeltäjään verrattuna. Auton sedan- versio on takavedon lisäksi saatavana myös nelivetoisena. V35 Skyline on ensimmäinen Skyline-malli, jota viedään myös Yhdysvaltoihin. Siellä mallia on kuitenkin hieman muutettu ja myydään nimellä Infiniti G35. Skyline-mallisto muuttui V35-mallin myötä huomattavasti. Mallissa ei käytetä Suora-6-moottoria, vaan on siirrytty lyhyempään V6 -tyyppiseen moottoriin. Autosta ei ole myöskään olemassa turbo- eikä GT-R-versioita. Aikaisemmasta mallista poiketen auto ei ole ollut kovinkaan suosittu virittäjien keskuudessa. == Moottorit == *300 GT (2987 cm3) - 260 hv @ 6400 r/min, 324 Nm @ 4800 r/min *350 GT-8 (3498 cm3) (VQ35DE) - 268 hv @ 6000 r/min, 353 Nm @ 4800 r/min Skyline V35 Luokka:D-segmentin autot Luokka:2000-vuosikymmenen autot
Nissan Skyline (R33)

Nissan Skyline R33 esiteltiin elokuussa 1993 ja se on hieman edeltäjäänsä painavampi. Kaikki moottorit olivat nyt kuusisylinterisiä. R33- malleissa on uusi versio HICAS-nelipyöräohjauksesta nimeltään Super HICAS. Super HICAS on sähköinen kun taas R32- mallin HICAS oli hydraulinen. Yhteensä R33-mallia valmistettiin 217 133 kappaletta. Autoon on myös saatavana lisävarusteena elektronisesti ohjattu tasauspyörästön lukko. Tämä järjestelmä lukitsee tasauspyörästön kun se havaitsee pidon loppuneen joltain renkaalta. Kojelaudassa palaa A-LSD (Limited Slip Differential) valo, kun järjestelmä on epäkunnossa. A-LSD:stä tuli perusvaruste kaikissa GT-R V-Spec -Skylineissä. V-Spec malleissa myös nelivetojärjestelmää ATTESA-ETS on parannettu. Sitä kutsutaan nimellä ATTESA-ETS Pro. 2,5-litraisissa malleissa on myös NVCS (Variable Inlet Cam Phasing). Nissanin 40-vuotissyntymäpäivän kunniaksi myyntiin tuli myös harvinainen neliovinen GT-R-malli, josta on kaksi eri versiota. Toinen versio on Autechin valmistama ja toinen Nismon. R33 Skylineen perustuva farmari tunnetaan nimellä Nissan Stagea. == Varustelutasot == * GTS-4-mallissa on GTS25-malliin erona neliveto. GTS25T-mallissa on turboahdin erona GTS25-malliin. * GT-R on tuplaturbolla varustettu suorituskykyinen nelivetoinen malli, josta on myös takavetoinen GT-R LM -versio. Tässä mallissa on Brembon jarrut. == Kehitys == Vuonna 1995 GT-R sai parannellun version RB26DETT -moottorista sekä ATTESA E-TS-nelivetojärjestelmän. Myös Super HICAS -nelipyöräohjaus tuli malliin. Vuonna 1996 markkinoille tuli rajoitettu määrä erittäin tehokasta Nismo 400R -mallia, jonka moottoriteho on 400 hevosvoimaa. == Moottorit == GTS-mallin moottori on malliston ainoa SOHC-moottori, isommat moottorit ovat DOHC-moottoreita. Malli Moottori Iskutilavuus Teho Vääntö HR33 GTS RB20E 1998 cm3 96 kW (130 hv) @ 5600 r/min 171 Nm @ 4400 r/min ER33 GTS25 RB25DE 2498 cm3 147 kW (200 hv) @ 6000 r/min 255 Nm @ 4000 r/min ENR33 GTS-4 RB25DE 2498 cm3 147 kW (200 hv) @ 6000 r/min 255 Nm @ 4000 r/min ECR33 GTS25T RB25DET 2498 cm3 184 kW (250 hv)@ 6400 r/min 319 Nm @ 3200 r/min BCNR33 GT-R RB26DETT 2569 cm3 206 kW (280 hv) @ 6800 r/min 368 Nm @ 4400 r/min GT-R LM RB26DETT 2569 cm3 206 kW (280 hv) @ 6800 r/min 368 Nm @ 4400 r/min Nismo 400R RBX-GT2 2771 cm3 294 kW (400 hv) @ 6800 r/min 468 Nm @ 4400 r/min == Mitat (Coupé) == * Pituus: 4 675 mm * Leveys: 1 780 mm * Korkeus: 1 360 mm * Paino: 1 390 kg * Akseliväli: 2 720 mm * Maavara: 145 mm * Polttoainesäiliö: 55 l Skyline R33 Luokka:D-segmentin autot Luokka:S-segmentin autot Luokka:1990-luvun autot
Nissan Skyline (R32)

Nissan Skyline R32 tuli markkinoille maaliskuussa 1989. Moottoreina oli muutamia versioita RB-sarjan 6-sylinterisistä rivimoottoreista, joissa oli uudistetut kannet. Moottoreissa on myös ECCS (Electronically Concentrated Control System) ruiskujärjestelmä. Suurimmassa osassa malleista on HICAS- nelipyöräohjausjärjestelmä, jossa takarenkaiden ohjaus on hydraulisesti linkitetty etupyöriin. 2,5-litrainen versio oli yksi ensimmäisistä japanilaisista autoista, jossa on viisivaihteinen automaattivaihteisto. Kaikki kaksilitraiset mallit on kuitenkin varustettu nelivaihteisella automaatilla tai viisivaihteisella manuaalilla. Autot on tehty oikeanpuoleisella ohjauksella. Mallia myytiin 296 087 kappaletta. == Varustelutasot == *GTS-4-mallissa on GTS-t Type-M -varusteluun verrattuna erona neliveto. GTS-t Type M -mallissa on perusmallin GTS:ään erona turboahdin. GT-R-mallissa on tuplaturbo ja neliveto. ===GT-R=== GT-R mallissa on kaksi keraamista turboahdinta, nelipyöräohjaus, neliveto ja tehokas RB26DETT-moottori. 320 hevosvoimainen moottori on suunniteltu kilpakäyttöön, joten se on helposti viritettävissä. Tätä mallia suunniteltaessa siitä ajateltiin kilpailijaa Porsche 959:lle ja myös monelle muulle urheiluautolle, ja mallista tulikin nopeasti erittäin ratakelpoinen. Autolla voitettiin Super Gt (JGTC) 29 kertaa 29 kilpailun aikana ja myöhemmin 50 kertaa 50 kilpailun aikana. == Moottorit == 1,8-litraisen GXi-mallin moottori on ainoa nelisylinterinen, muut ovat kuusisylinterisiä. *GXi Type-X (1809 cm3) (CA18i) - 91 hv @ 5200 r/min, 142 Nm @ 3200 r/min *GTE Type-X (1998 cm3) (RB20E) - 125 hv @ 5600 r/min, 172 Nm @ 4400 r/min *GTS Type-X/S/J (RB20DE) - 155 hv (yleisin malli) *GTS-25 Type X/S/XG (RB25DE) - 180 hv *GTS-t Type-M/GTS-4 (1998 cm3) (RB20DET) - 212 hv @ 6400 r/min, 265 Nm @ 3200 r/min *GT-R (RB26DETT) - 320 hv @ 6800 r/min == Mitat == *Pituus: 4 580 mm *Leveys: 1 695 mm *Korkeus: 1 340 mm *Akseliväli: 2 615 mm *Raideleveys: 1 480 mm *Maavara: 410 mm *Omamassa: 1 430 kg Skyline R32 Luokka:D-segmentin autot Luokka:S-segmentin autot Luokka:1980-luvun autot Luokka:1990-luvun autot
Nissan Skyline (R31)

Nissan Skyline R31 on kehitetty edeltäjästään, R30:sta. Auto on hieman suurempi ja kulmikkaampi kuin edelliset Skylinet. Autoa valmistettiin nyt Japanin lisäksi myös Australiassa 3,0-litraisella moottorilla sedan- ja farmariversioina, joiden lisäksi oli myös nelisylinterinen malli nimeltään Pintara. Autoa valmistettiin Australiassa tuontimaksujen takia, jotka olisivat nostaneet auton hinnan liian kalliiksi, jos sitä olisi jouduttu tuomaan ulkomailta. Myös Etelä-Afrikassa valmistettiin 29 305 kappaletta Skylinejä vuosina 1987–1992. Nämä olivat Etelä-Afrikan viimeiset Skylinet. Mallia myytiin 309 716 kappaletta. R31 oli hyvin edistyksellinen auto, sillä siinä on monia uusia varusteita, joita ei ollut ennen nähty. DOHC RB-moottoreissa on NICS (Nissan Induction Control System), joka lisää suorituskykyä pienillä kierroksilla. Myöhemmissä versioissa on ECCS (Electronically Concentrated Control System) -moottorinhallintajärjestelmä. == Varustelutasot == GTS-X- varustelutasossa on neliveto sekä tehokkaampi versio RB20DET-moottorista tavalliseen GTS-malliin verrattuna. Erikoisin versio on GTS-R, joka on samanlainen kuin A-ryhmän kilpakäyttöön tarkoitettu Skyline. Mallia valmistettiin vain 800 kappaletta. == Moottorit == Japani: * 1800 (CA18i) – 100 hv * Passage GT (RB20DE) * Passage GT Turbo/GTS (RB20DET) – 180 hv * GTS-X (RB20DET) – 190 hv * GTS-R (RB20DET-R) – 210 hv Australia: * Pintara (CA20E) – 102 hv * GX/Executive/GXE/Silhouette/Ti (RB30E) – 155 hv * GTS1 (RB30E) – 176 hv * GTS2 (RB30E) – 190 hv Etelä-Afrikka: * 2.0 GL/GLE (CA20S) – 106 hv * 2.0 SGLi (RB20E) – 115 hv * 3.0 SGLi (RB30E) – 171 hv == Aiheesta muualla == Skyline R31 Luokka:D-segmentin autot Luokka:S-segmentin autot Luokka:1980-luvun autot Luokka:1990-luvun autot
Nissan Skyline (R30)

Nissan Skyline R30 tuli Japanin ja Yhdysvaltojen markkinoille vuonna 1981, se on rakennettu samalle C31-pohjalevylle Nissan Laurelin kanssa. Auton farmariversio on erilainen muotoilultaan kuin muut, ja monet pitävät sitä erittäin rumana, malli muistuttaa enemmän Nissan Sunnya kuin Skylineä. Yhteensä erilaisia versioita tästä mallista on jopa 26. Mallia valmistettiin yhteensä 406 432 kappaletta. == Kehitys == Vuonna 1983 malli sai levyjarrut joka pyörään vakiovarusteena (tähän asti lisävaruste). FJ moottorisessa RS versiossa on monia luksusvarusteita kuten sähköikkunat ja ilmastointi. Joissakin parhaissa GT-ES maleissa on säädettävät iskunvaimentimet ensimmäistä kertaa japanilaisessa autossa. == Moottorit == 2000GT-EX, RS-X ja Paul Newman Version -malleissa on turboahdin. *1800Ti (Z18) - 105 hv *2000GT/EX (L20E) *2000GT-EX (L20ET) - 140 hv *2000GT-ES Paul Newman Version (L20ET) - 140 hv *2800GT (L28E) *RS (FJ20E) - 150 hv *RS-X (FJ20ET) - 205 hv Skyline R30 Luokka:D-segmentin autot Luokka:S-segmentin autot Luokka:1980-luvun autot
Alteams

Alteams Group on Kuusakoski-konserniin kuuluva valimokonserni, joka tunnettiin ennen nimellä Laihian Metalli Oy. Alteams Group on Euroopan suurimpia valettujen alumiinikomponenttien valmistajia. Alteams Groupin liikevaihto on noin 130 miljoonaa euroa, ja henkilöstön määrä on 1 400\. Maailmanlaajuisesti Alteams Group on suurin kevytmetallivalujen toimittaja tietoliikenneteollisuudelle. Muita suuria asiakasryhmiä ovat auto-, elektroniikka- ja konepajateollisuus. Suomessa Alteamsilla on toimintaa Laihialla, Jyväskylässä, Oulussa, Lopella ja Ruovedellä. Ulkomailla toimintaa on Intiassa, Japanissa, Kiinassa, Puolassa, Ruotsissa ja Virossa. Alteams Group syntyi Kuusakosken ostaessa vuonna 1985 Laihian Metallin, joka oli aikaisemmin hankkinut omistukseensa Valmetin Jyskän tehtaan valimon. Laajentuminen muille paikkakunnille on tapahtunut ostamalla ja perustamalla valimoita 1990-luvun puolivälin jälkeen. == Lähteet == * Alteamsin kotisivu * Kuusakosken vuosikertomus 2007 === Viitteet === ==Aiheesta muualla== *Alteamsin emoyhtiö Kuusakoski Group Oy:n vuosikertomus 2018 Luokka:Suomalaiset teollisuusyritykset Luokka:Ajoneuvoteollisuuden osatoimittajat Luokka:Laihia
The Marrow of a Bone

__NOTOC__ The Marrow of a Bone on Dir en greyn kuudes studioalbumi vuodelta 2007. CD 2 oli rajoitetun painoksen kylkiäinen ja sisältää akustisen version kolmesta albumilla esiintyvästä kappaleesta. == Kappaleet == === CD 1 === # Conceived Sorrow # Lie Buried with a Vengeance # The Fatal Believer # Agitated Screams of Maggots # Grief # Ryoujoku no Ame (凌辱の雨) # Disabled Complexes # Rotting Root # Namamekashiki Ansoku, Tamerai ni Hohoemi (艶かしき安息，躊躇いに微笑み) # THE PLEDGE # Repetition of Hatred # The Deeper Vileness # Clever Sleazoid === CD 2 === # Namamekashiki Ansoku, Tamerai ni Hohoemi (艶かしき安息，躊躇いに微笑み) # Conceived Sorrow # THE PLEDGE == Kokoonpano == * Kyo – laulu * Kaoru – kitara, musiikkiohjelmointi * Die – kitara * Toshiya – basso * Shinya – rummut == Arvostelut == * About.com: About.com: Album review * AllMusic: AllMusic review * MusicOMH: MusicOMH: Album review * Soundi: Soundi: Levyarvio == Lähteet == == Aiheesta muualla == * The Marrow of a Bone discogs.com -sivustolla Luokka:Dir en greyn albumit Luokka:Vuoden 2007 albumit
Coop Cooplowski

Coop Cooplowski on kuvitteellinen päähahmo Megas XLR -animaatiossa, jossa hän teki ensi esiintymisensä jaksossa Test Drive vuonna 2004. Hahmon loivat Jody Schaeffer ja George Krstic. Alkuperäisenä ääninäyttelijänä toimi David DeLuise. == Hahmo == Coop on isokokoinen mies, joka on omistanut elämänsä autoille, TV:lle ja videopeleille. Kaikki tämä vuosien saatossa on tullut hyödyksi, kun hän osti kahdella dollarilla Megas-nimisen robotin romuttamolta. Autojen tuunaajana hän teki robotille uudenlaisen muodon muutoksen ja värjäsi maalipinnan uudenlaiseksi, hot rod tyyliseksi, jossa koristaa keltaiset liekit. Kivan saapuessa tulevaisuudesta Coopin luokse kertomaan omistavansa tämän robotin, joka oli tarkoitettu pelastamaan maapallo Glorfteilta, hän päätti jatkaa sen tehtävää. Kiva oli aluksi aikomassa ottaa Megasin ohjat käsiinsä, mutta huomasi olevansa tietämätön uusitussa ohjaamossa, jonka Coop teki autostaan. Tämän myötä hän tyytyi vain auttamaan Coopia auton takapenkiltä. Aluksi Kiva epäili Coopin taitoja, kun he kohtasivat ensimmäisen vihollisen, mutta pian hän oli ällistynyt Coopin taidoista, jotka olivat peräisin vuosien videopelien pelailusta, jonka aikana hän on rikkonut lähes jokaisen videopelin piste-ennätyksen. Tämän myötä hänestä on tullut paras mecha-pilootti, jolle ei ole löytynyt vertaista vastustajaa. Toisaalta osa hänen voitoistaan on pelkkiä vahinkoja ja osa saapuvista vihollisista on Coopin tahattomia virheitä, kuten kerran Coop luuli erästä intergalaktista vankilaa videopeliksi ja vapautti vahingossa monia avaaruusolioita tuhoamaan kaupunkiaan. Taistelujen aikana mikään ei myöskään pysy ehyenä ja taistelujen jälkeenkin Coop aiheuttaa tuhoa enemmän kuin oli tarkoitus. Maailman pelastajan roolista huolimatta, Coop on erittäin rento, joka ei ota mitään vakavasti. Hänellä onkin kyky taistella mitä tahansa vihollista vastaan, mutta huolimattomuutensa takia usein tuhoaa puolet kaupungistaan. Coop ei myöskään ole järjin älykäs, mutta hänellä on suuri oikeudentaju. Autoista kiinnostuneena Coop omistaa vuoden 1970 Barracuda muskeliauton. Hän on lisäksi erittäin hyvä käsistään ja hallitseekin mekaanikon taidon. Elektroniikan osaamisestakin on ollut hyötyä, kun hän viritteli Megasin virtajohtoja ohjaamoon. Autojen, television ja videopelien lisäksi hänen intohimonsa on ruoka. Pienestä lähtien innokkaana syöjänä hänestä on kasvanut todella isokoinen ja ylipainoinen kaveri. Coop on myös moninkertainen nakinsyöjä mestari kotikaupungissaan, syötyään joka kerta yli 100 nakkia. == Lähteet == Luokka:Megas XLR Luokka:Piirroshahmot
Hankasalmen kunnanvaltuusto

Hankasalmen kunnanvaltuusto on Hankasalmen kunnan ylin päättävä elin. Valtuustossa on 23 paikkaa. Puheenjohtajana toimii Leena Jäntti, ensimmäisenä varapuheenjohtajana Mervi Hyvönen ja toisena varapuheenjohtajana Esko Repo. ==Koostumus vaaleittain== vaalit paikat vaalit SDP Kesk. SKDL Vas. Kok. SMP PS SKL KD Vihr. Muut yht. 1976 4 13 6 2 1 1 -- -- 27 1980 5 13 5 2 1 1 -- -- 27 1984 4 12 5 3 1 2 -- -- 27 1988 4 14 4 3 1 1 -- -- 27 1992 5 14 4 3 1 -- -- -- 27 1996 4 14 4 -- -- 1 -- 4a 27 2000 4 15 5 -- -- 1 -- 2a 27 2004 6 13 5 2 1 -- 27 2008 6 12 4 2 1 2 -- -- 27 2012 5 13 3 1 4 1 -- 27 2017 4 13 4 1 3 1 1 27 2021 3 11 2 -- 5 1 1 23 a Viisaasti vaikuttamaan yhteislista Lähteet: TilastokeskusTilastokeskuksen PxWeb-tietokannat: Kuntavaalit, puolueiden kannatus, 1976-2021 (Tilastokeskus 2021), OikeusministeriöKunnallisvaalit 1996 (Oikeusministeriö 1997) Kunnallisvaalit 2000 (Oikeusministeriö 2000); Kunnallisvaalit 2004 (Oikeusministeriö 2004); Kunnallisvaalit 2008 (Oikeusministeriö 30.10.2008); Kunnallisvaalit 2012 (Oikeusministeriö 1.11.2012); Kuntavaalit 2017 (Oikeusministeriö 2017); Kuntavaalit 2021 (Oikeusministeriö 22.6.2021) ==Lähteet== Luokka:Suomen kunnanvaltuustot Luokka:Hankasalmi
T-Drill

T-Drill Oy on Laihialla ja Isossakyrössä toimiva putkentyöstökoneiden valmistaja. T-Drill kuuluu Leinolat Groupiin. T-Drill valmistaa putken haaroitukseen, käsittelyyn, katkaisuun ja muotoiluun käytettäviä koneita ja laitteita. Yrityksen asiakkaita ovat autoteollisuuden osatoimittajat, LVI- laitevalmistajat, telakat, putkiasennusliikkeet, putkistourakoitsijat ja elintarviketeollisuus. Viennin osuus liikevaihdosta on yli 90 %. Henkilöstöä on Suomessa noin 100 ja lisäksi Yhdysvalloissa noin 20. Nimi T-Drill tulee yrityksen päätuotteesta eli putken haaroitukseen käytettävästä koneesta, joka muovaa putkeen kauluksen T-liitoksen tekemistä varten. Haaroituskoneita on valikoimissa pienistä putkimiehen käsityökaluista suuriin teollisuuskoneisiin saakka. Toinen päätuote on lastuttomat putkenkatkaisukoneet, joita käytetään mm. autoissa käytettävien putkien katkaisuun. Yritys on saanut alkunsa 1970-luvun alussa perustajan kehitettyä putkimiehen työtä helpottavan haaroitusmenetelmän. == Lähteet == * T-Drillin kotisivu Luokka:Suomalaiset teollisuusyritykset Luokka:Laihia Luokka:Isokyrö
Gorrath

Gorrath on kuvitteellinen pahishahmo Megas XLR -animaatiossa, jossa se teki ensi esiintymisensä jaksossa Test Drive vuonna 2004. Hahmon äänenä toimi Clancy Brown. Gorrath on Glorftien ilkeä ja armoton johtaja, jolla on vain yksi tavoite: Hävittää ihmiset lopullisesti pois maapallolta. == Hahmo == Sotamestarina tunnettu Gorrath ei tunne sympatiaa, eikä anna armoa vihollisilleen. Kivan tavoin Gorrath lähti Megasin perään menneisyyteen ja toi mukanaan sotajoukkonsa. Pian hän sai kuitenkin huomata Megasin jo joutuneen toisen henkilön käsiin, josta tuli samalla Gorrathin uusin vihollinen ja pahin vastus. Coop osoittautui mahdottomaksi tuhota. Coop ei anna toteuttaa hänen suunnitelmaansa tuhota ihmiskunta. Gorrath on kokeillut lähestulkoon kaikkia mahdollisia keinoja voittaa Coop ja hänen robottinsa, joka on alun perin Glorftien kehittämä prototyyppi mechasta. Gorrath kehitti jopa samanlaisen, mutta parannetun version Coopin robotista, mutta ei silti kyennyt päihittämään häntä. Gorrath on erittäin suoraviivainen strategisti ja käyttää mielellään musertavaa voimaansa ja tuhoavia aseita. Hän inhoaa todella paljon epäonnistumista, jonka myötä hän aina syyttää alaisiaan, varsinkin glorfien komentajaa. Huumorintaju ei myöskään kuulu Gorrathin sanavarastoon ja onkin monesti hämillään Coopin solvauksista. Toisin kuin komentajansa, Gorrath ei missään vaiheessa ole rento tehtävien aikana ja valittaakin alaiselleen haluavansa tuloksia eikä tilanne katsauksia projekteista. Hänellä ei ole myöskään tunnetusti mitään itsehillintää ja raivoaa lähes jatkuvasti kuullessaan epäonnistuvansa asiassa kuin asiassa. Luokka:Megas XLR -sarjan viholliset Luokka:Kuvitteelliset murhaajat Luokka:Kuvitteelliset upseerit
RedLynx

Ubisoft RedLynx on suomalainen videopelejä kehittävä ja julkaiseva yritys, jonka studio sijaitsee Vallilassa, Helsingissä. RedLynx on tunnetaan muun muassa Trials-pelisarjastaan, joka on myynyt eri alustoilla yhteensä yli 6 miljoonaa kappaletta. Studio on viime aikoina ollut mukana kehittämässä mm. Rainbow Six -mobiilipeliä, Tom Clancy's The Division 2 Stadia-versiota ja pilvilaskentateknologiaa hyödyntävän Ubisoft Scalar -pelinkehityspalvelua. Ranskalainen Ubisoft ilmoitti RedLynxin ostamisesta marraskuussa 2011. Yhtiöt eivät paljastaneet kauppahintaa. ==Historia== RedLynxin perustivat veljekset Atte ja Antti Ilvessuo vuonna 2000. Antti Ilvessuo toimi yhtiön luovana johtajana. Alkuvuosina yritys teki vuorovaikutteisia tv-pelejä MTV3- ja Sub- kanaville sekä Java-mobiilipelejä. Yritys hyötyi Nokian N-Gage-laitteesta, jolle tehdyt pelit kannattivat RedLynxiä usean vuoden ajan. Yritys teki läpimurtonsa vuonna 2009 Xbox 360:n Live Arcade -pelipalvelussa, jossa julkaistu Trials HD on myynyt yli kaksi miljoonaa kappaletta. Vuonna 2011 ranskalainen Ubisoft hankki RedLynxin omistukseensa. Yrityksen pitkäaikainen toimitusjohtaja Tero Virtala jätti yrityksen keväällä 2015. Joonas Tammisen jälkeen studion johdossa aloitti Celine Pasula maaliskuussa 2021. ==Pelit== Huomioiden myös useat pienemmän kokoluokan pelit, RedLynx on kehittänyt yli 100 peliä useille eri pelialustoille. Vuosi Peli Pelialusta 2000 Trials Java 2001 Muumipappa kalassa Flash 2002 Katapultti SMS-TV-peli 2003 Trials Bike Basic Java Trials Bike Pro Java 2004 Pathway to Glory Nokia N-Gage Trials Construction Yard Java 2005 High Seize Nokia N-Gage Pathway to Glory: Ikusa Islands Nokia N-Gage Trials Mountain Heights Java 2007 Warhammer 40,000: Squad Command PlayStation Portable, Nintendo DS 2008 Reset Generation N-Gage, Windows, Mac OS X Monster Trucks Nitro Windows, Mac OS X, iOS Trials Dynamite Tumble Flash 2009 Monster Trucks Nitro II iOS 2007 Trials 2 Flash, Windows 2008 Trials 2: Second Edition Windows 2009 Trials HD Xbox 360 (XBLA) DrawRace iOS 2010 Trials Legends Windows 2011 1000 Heroz iOS 2012 DrawRace 2 iOS, Android (2011, 2012) Trials Evolution Xbox 360 (XBLA) Nutty Fluffies iOS 2013 MotoHeroz Wii (WiiWare), iOS (2011), Android (2013) Trials Evolution: Gold Edition Windows 2014 Trials Frontier Android, iOS Trials Fusion PlayStation 4, Windows, Xbox 360, Xbox One 2016 Trials of the Blood Dragon PlayStation 4, Windows, Xbox One 2017 South Park: Phone Destroyer Android, iOS 2019 Trials Rising Nintendo Switch, PlayStation 4, Xbox One, Windows 2020 Tom Clancy's The Division 2 (Stadia) Google Stadia ==Lähteet == ==Aiheesta muualla== *RedLynxin virallinen sivusto.
Ritva Lehto

Ritva Helena Lehto (28. lokakuuta 1945 Kangasala – 9. elokuuta 1971 Oulu) oli suomalainen missi. Hän voitti Miss Suomi -kilpailun 21-vuotiaana vuonna 1967. Lehto sijoittui samana vuonna Miss Universum -kilpailussa neljänneksi, Miss Eurooppa -kilpailussa kuudenneksi ja Miss Skandinavia -kilpailussa toiseksi perintöprinsessaksi. Tullessaan missiksi Lehto opiskeli suomen kieltä ja kirjallisuutta Tampereen yliopistossa. Seuraavana vuonna Lehto kuitenkin muutti Turkuun ja ryhtyi opiskelemaan sairaanhoitajaksi, mutta keskeytti opintonsa keväällä 1971 vaikeiden migreenikohtausten vuoksi. Hän avioitui 31. heinäkuuta samana vuonna ja muutti miehensä Aarne Oikarisen kanssa Ouluun. Lehto kuoli Oulussa tehtyään itsemurhan yhdeksän päivää häiden jälkeen. ==Kirjallisuutta== * == Lähteet == Luokka:Miss Suomi -kilpailun voittajat Luokka:Itsemurhan tehneet Luokka:Vuonna 1945 syntyneet Luokka:Vuonna 1971 kuolleet
Ralph Asher Alpher

Ralph Asher Alpher (3. huhtikuuta 1921– 12. elokuuta 2007) oli yhdysvaltalainen kosmologi, joka tunnetaan parhaiten työstään alkuräjähdysteorian parissa. Hänen yhdessä Robert Herman'in kanssa esittämä teoria ennusti alkuräjäjähdyksen jäännössäteilyn eli kosmisen taustasäteilyn olemassaolon. Alpher julkaisi vuonna 1948 väitöstyönsä ohjaajan George Gamovin kanssa Alpher-Bethe-Gamow teorian, jossa kuvattiin alkuaineiden syntymistä pian alkuräjähdyksen jälkeen. He esittivät, että alkuaineiden ytimet syntyivät alkuräjähdyksen ydinsynteesissä vedyn ja heliumin suhteessa 10:1, mikä on yhtäpitävä havaintojen kanssa. Teorian avulla voitiin selittää, miksi 25 % maailmankaikkeuden aineesta on heliumia ja loput lähes kokonaan vetyä. Teoria myös ennusti, että kaikkialla avaruudessa pitäisi olla taustasäteilyä, joka vastaa aallonpituusjakaumaltaan viiden kelvinin lämpötilaa. ==Lähteet== == Aiheesta muualla == * Luokka:Yhdysvaltalaiset tähtitieteilijät Luokka:Kosmologit Luokka:Vuonna 1921 syntyneet Luokka:Vuonna 2007 kuolleet
Robert Herman

Robert Herman (29. elokuuta 1914 Bronx, New York – 13. helmikuuta 1997 Austin, Texas) oli yhdysvaltalainen kosmologi. Hänet tunnetaan parhaiten alkuräjähdyksestä seuranneen kosmisen taustasäteilyn lämpötilan arvioinnista yhdessä Ralph Alpher'in kanssa vuosina 1948–1950. == Lähteet == Luokka:Yhdysvaltalaiset tähtitieteilijät Luokka:Kosmologit Luokka:Vuonna 1914 syntyneet Luokka:Vuonna 1997 kuolleet
Citroën Xantia

Citroën Xantia on Citroënin vuosina 1993–2001 valmistama ylemmän keskiluokan automalli. Aluksi esiteltiin vain liftback-malli Berline, ja vuonna 1995 esiteltiin farmarimalli Break. Citroën Xantian edeltäjä oli Citroën BX, ja seuraajaksi tuli Citroën C5. Xantian ulkomuodon suunnitteli italialainen Bertone. Xantiaa valmistettiin Ranskassa vuoteen 2001 asti, jolloin Citroën julkaisi uuden C5-malliston. Iranilainen SAIPA valmisti Citroën Xantiaa vuoteen 2010 saakka. Vuoden 1997 Euro NCAP -kolaritestistä Xantia sai tulokseksi ainoastaan yksi ja puoli tähteä viidestä. Kuljettaja altistui sivutörmäystestissä hengenvaarallisille vammoille. == Tekniset tiedot == 250px|thumb|Citroën Xantia Break Xantiassa käytettiin Citroënin kuuluisaa kaasu-nestejousitusta. Vuonna 1998 Xantia sai faceliftin ja sen keula muuttui pyöreämmäksi. V6-moottori tuli valikoimiin vuonna 1997 ja farmarimalliin faceliftin yhteydessä vuonna 1998. Xantiasta valmistetussa Activa-mallissa oli aktiivinen kallistuksenestojärjestelmä, joka esti auton ”nojaamisen” ulospäin kaartaessa. === Mitat === ==== Berline ==== *Pituus: 4 440 mm *Leveys: 1 755 mm *Korkeus: 1 380 mm *Akseliväli: 2 740 mm *Raideleveys: 1 482 mm edessä, 1 442 mm takana. *Omamassa: 1 250-1 350 kg *Tavaratila: 480 l *Polttoainesäiliö: 65 l === Moottorit === ==== Bensiinimoottorit ==== Kaikki moottorit, kolmen litran V6-moottoria lukuun ottamatta, olivat nelisylinterisiä rivimoottoreita. Malli Moottori Iskutilavuus Teho Vääntö 1.6i 8v XU5JP SOHC 1 580 cm³ 65 kW (90 hv) @ 6 000 r/min 130 Nm @ 2 600 r/min 1.8i 8v XU7JP SOHC 1 761 cm³ 74 kW (103 hv) @ 6 000 r/min 153 Nm @ 3 000 r/min 1.8i 8v XU7JB SOHC 1 761 cm³ 66 kW (90 hv) @ 5 500 r/min 147 Nm @ 2 600 r/min 1.8i 16v XU7JP4 DOHC 1 761 cm³ 81 kW (112 hv) @ 5 500 r/min 155 Nm @ 4 250 r/min 2.0i 8v XU10J2C SOHC 1 998 cm³ 89 kW (123 hv) @ 5 750 r/min 176 Nm @ 2 750 r/min 2.0i 16v XU10J4 DOHC 1 998 cm³ 112 kW (155 hv) @ 6 500 r/min 183 Nm @ 3 500 r/min 2.0i 16v XU10J4R DOHC 1 998 cm³ 98 kW (135 hv) @ 5 500 r/min 180 Nm @ 4 200 r/min 2.0i Turbo CT XU10J2TE SOHC 1 998 cm³ 108 kW (150 hv) @ 5 300 r/min 235 Nm @ 2 500 r/min 3.0i 24v V6 ES9J4 DOHC 2 946 cm³ 140 kW (194 hv) @ 5 500 r/min 267 Nm @ 4 000 r/min ==== Dieselmoottorit ==== Kaikki dieselmoottorit olivat nelisylinterisiä rivimoottoreita. Malli Moottori Iskutilavuus Teho Vääntö 1.9 SD XUD9SD 1 905 cm³ 55 kW (75 hv) @ 4 680 r/min 121 Nm @ 2 000 r/min 1.9 D XUD9Y 1 905 cm³ 51 kW (71 hv) @ 4 600 r/min 121 Nm @ 2 000 r/min 1.9 TD XUD9TF 1 905 cm³ 66 kW (90 hv) @ 4 000 r/min 196 Nm @ 2 200 r/min 2.1 TD XUD11BTE 2 088 cm³ 80 kW (110 hv) @ 4 300 r/min 250 Nm @ 2 000 r/min 2.0 HDi DW10TD 1 997 cm³ 66 kW (90 hv) @ 4 000 r/min 205 Nm @ 1 900 r/min 2.0 HDi DW10ATED 1 997 cm³ 80 kW (110 hv) @ 4 000 r/min 250 Nm @ 1 750 r/min == Lähteet == == Aiheesta muualla == *Automobile Citroen ry, Xantia-jaos *Xantia World *Activa Club de France Xantia Luokka:D-segmentin autot Luokka:1990-luvun autot Luokka:2000-vuosikymmenen autot
BMW 7-sarja (E65)

BMW E65 on BMW 7-sarjan neljännen sukupolven malli, jota valmistettiin vuosina 2001–2008. Se korvasi edeltäneen E38-mallin ja seuraajaksi tuli F01. == BMW 7-sarja (E65) 2001–2008 == BMW E65 esiteltiin Frakfurtin autonäyttelyssä syyskuussa 2001. Chris Banglen suunnittelema auto edusti valmistajan uutta muotoilusuuntaa, joka sai aluksi arvostelua. Adrian van Hooydonk suunnitteli auton alkuperäiset piirrustukset vuonna 1998, ja niissä mallista oli tarkoitus tehdä fastback-korinen. 7-sarja päätettiin kuitenkin säilyttää perinteisenä neliovisena sedanina. E65 oli maailman ensimmäinen sarjavalmisteinen auto, jossa oli kuusiportainen automaattivaihteisto. Ensimmäisenä BMW-mallina autossa oli iDrive-tietoviihdejärjestelmä, älyavain ja pimeänäköavustin. Pitkäakselivälinen E66-malli tuli saataville vuonna 2002. Bensiinimoottorivalikoimassa olivat aluksi kuusisylinterinen 3,0-litrainen (231 hv), 3,6- (272 hv) ja 4,4-litraiset (333 hv) V8:t sekä 6,0-litrainen V12 (445 hv). Dieselmoottorit olivat kuusisylinterinen 3,0-litrainen (218 hv) ja 3,9-litrainen V8 (258 hv). Geneven autonäyttelyssä maaliskuussa 2005 esiteltiin kasvojenkohotuksen kokenut malli. Varsinkin peräosan muotoilu ja takavalot muuttuivat hillitymmiksi. Myös ajovalot ja etupuskuri muotoiltiin uudelleen. iDrive-tietoviihdejärjestelmän vaikeaselkoiseksi moitittua käyttöliittymää päivitettiin selkeämmäksi. Uudet V8-bensiinimoottorit olivat kooltaan 4,0- (306 hv) ja 4,8-litraiset (367 hv), diesel-V8 puolestaan kasvoi 4,4-litraiseksi (329 hv). Kuusisylinterisen bensiinimoottorin teho nousi 258 hevosvoimaan ja kuusisylinterisen dieselin 231 hevosvoimaan. == Lähteet == == Aiheesta muualla == 7-sarja (E65) Luokka:F-segmentin autot Luokka:2000-vuosikymmenen autot
Irja Koskinen

Irja Elvira Koskinen (oik. Salin; 28. heinäkuuta 1911 Helsinki – 31. maaliskuuta 1978 Helsinki) oli suomalainen balettitanssija. Hän toimi Suomen Kansallisoopperan tanssijana ja koreografina. Koskinen oli Suomen Kansallisoopperan tanssija 1931–1957 ja ensitanssija vuodesta 1935. Hän perusti oman balettikoulun 1953. Koskiselle myönnettiin vuonna 1948 Pro Finlandia -mitali. Koskisen puoliso oli balettitanssija Klaus Salin. Heidän poikansa oli tanssija Timo Salin (1949–1969). == Koreografiat == * Bolero, 1951 * Pessi ja Illusia, 1952 * Scaramouche, 1955 == Elokuvat == * Pessi ja Illusia, 1954, koreografia * Mitäs me taiteilijat, 1952, näyttelijä * Ryhmy ja Romppainen, 1941, näyttelijä (tanssisolisti) * Aktivistit, 1939, näyttelijä (masurkan tanssija) * Kaksi Vihtoria, 1939, näyttelijä (tanssisolistit) == Lähteet == * Luokka:Suomalaiset balettitanssijat Luokka:Suomalaiset koreografit Luokka:Suomalaiset balettipedagogit Luokka:Pro Finlandia -palkitut Luokka:Vuonna 1911 syntyneet Luokka:Vuonna 1978 kuolleet
Mercedes-Benz S-sarja (W140)

Mercedes-Benz W140 on Mercedes-Benz S-sarjan kolmannen sukupolven malli, jota valmistettiin vuosina 1991–1998. Se korvasi edeltäneen W126-mallin ja seuraajaksi tuli W220. Malliin perustuu kaksiovinen coupé-korinen CL-sarja (C140). == Mercedes-Benz W140 (1991–1998) == Kolmannen sukupolven S-sarja esiteltiin Geneven autonäyttelyssä maaliskuussa 1991. Mallimerkinnät olivat aluksi vanhaa muotoa, jossa numerot tulivat ennen kirjaimia, esimerkiksi 300SEL ja 500SE. Kesäkuussa 1993 Mercedes-Benz uudisti mallimerkintätapansa siten, että mallisarjaa kuvaava kirjain tulee ennen numeroita (esim. S 320 ja S 500). W140:tä pidetään monissa yhteyksissä viimeisenä ”ylisuunniteltuna” Mercedes-Benz-mallina. Sen suunnittelun arvioitiin maksaneen yli miljardi dollaria. Auto myöhästyi alkuperäisestä aikataulustaan puolellatoista vuodella. 1990-luvulla valmistaja alkoikin siirtyä kohti kustannustehokkaampaa suunnittelufilosofiaa. W140 jäi historiaan myös erittäin suurikokoisena automallina. Seuraajamalli W220 olikin kooltaan hieman aiempaa pienempi. Suurikokoinen kori nähtiin Euroopassa hieman negatiivisenakin asiana ja markkinoilletulo 1990-luvun laman alussa piti myyntiluvut aluksi alhaisina, mutta muun muassa Aasiassa autosta tuli suosittu. Lisäksi malli muistetaan Walesin prinsessa Dianan autona, jolla hän matkusti kohtalokkaana elokuun 1997 yönä, jolloin auto törmäsi betonipilariin pariisilaisessa tunnelissa. Auto on silti hyvin tunnettu turvallisuudestaan. Mallissa oli vakiovarusteina jo alusta alkaen muun muassa kuljettajan ja etumatkustajan turvatyynyt, ABS- jarrut ja kolmipisteturvavyöt kaikilla istuinpaikoilla. Dianan onnettomuuden kuolonuhrit tulivatkin sen seurauksena, ettei kukaan muu kuin Dianan miesystävän henkivartija käyttänyt onnettomuushetkellä turvavöitä. Geneven autonäyttelyssä maaliskuussa 1994 esiteltiin kasvojenkohotuksen kokenut W140. Ajovalojen vilkuista tuli kirkaslasiset ja muutoksia tehtiin myös takavalojen laseihin. Vuonna 1995 saataville tulivat ESP-ajovakaudenhallintajärjestelmä ja pysäköintitutka, joka oli vakiovarusteena S 600-mallissa. Tätä ennen autossa oli ollut takaluukun reunoista peruuttaessa esiin nousevat ”antennit”, jotka helpottivat auton kulmien sijainnin arvioimista. Vuonna 1996 kaikkiin malleihin tuli vakiovarusteiksi sivuturvatyynyt eteen, luistonesto ja tuulilasinpyyhinten sadetunnistin. Lisävarusteena saataville tuli myös xenon- lähivalot. == Lähteet == == Aiheesta muualla == S-sarja (W140) Luokka:F-segmentin autot Luokka:1990-luvun autot
Withering to Death.

Withering to Death. on Dir en greyn vuonna 2005 julkaisema järjestyksessä viides studioalbumi. Albumi on myös bändin ensimmäinen, joka julkaistiin virallisesti Euroopassa sekä Pohjois-Amerikassa. Albumi nousi Suomen virallisen listan sijalle 31. == Kappaleet == # Merciless Cult # C # -Saku- ( 朔-Saku-) # Kodokuni Shisu, Yueni Kodoku. (孤独に死す，故に孤独。) # Itoshisa Ha Fuhai Ni Tsuki (愛しさは腐敗につき) # Jesus Christ R'N R # Garbage # Machiavellism # Dead Tree # The Final # Beautiful Dirt # Spilled Milk # Higeki Ha Mabuta Wo Oroshita Yasashiki Utsu (悲劇は目蓋を下ろした優しき鬱) # Kodou (鼓動) ==Muuta== * Euroopan ja Amerikan julkaisut sisältävät myös musiikkivideon joko kappaleesta -saku- (USA/Iso- Britannia), dead tree (Saksa) tai KODOU (Ranska). == Arviot == * Allmusic: http://www.allmusic.com/album/r823442 * IGN: 8.1/10http://music.ign.com/articles/697/697622p1.html == Aiheesta muualla == * Withering to Death. discogs.com -sivustolla == Lähteet == Luokka: Dir en greyn albumit Luokka:Vuoden 2005 albumit
Bentley Continental Flying Spur

Bentley Continental Flying Spur on neliovinen versio Bentley Continental GTstä. Kaikki Flying Spurit ovat GT:n tavoin nelivetoisia. Auto on rakennettu samalle pohjalevylle Volkswagen Phaetonin kanssa. Se valmistettiin vuoteen 2005 asti Crewessä, Englannissa, jonka jälkeen tuotanto siirtyi Saksan Dresdeniin. Auton suunnittelutiimi on sama, joka loi Continental GT:n. == Moottori == *6.0 W12 (5998 cm3) - W12 turbo - 412 kW (560 hv) @6100 r/min, 650 Nm @1600 r/min == Mitat == * Pituus: 5307 mm * Leveys: 1916 mm * Korkeus: 1479 mm * Akseliväli: 3065 mm * Omamassa: 2475 kg * Tavaratila: 475 l * Polttoainesäiliö: 90 l Continental Flying Spur Luokka:F-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Monacon Grand Prix 2003

Monacon Grand Prix 2003 (virallisesti Grand Prix de Monaco 2003) oli Formula 1 -kauden 2003 seitsemäs osakilpailu, joka ajettiin 29. toukokuuta.–1. kesäkuuta Monacon katuradalla Monacossa. Kilpailun voitti Williamsin Juan Pablo Montoya. Kilpailussa ei tehty ainuttakaan ohitusta. == Lopputulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Juan Pablo Montoya Williams-BMW 78 1.42.19,010 3 10 2 6 Kimi Räikkönen McLaren-Mercedes 78 +0,602 2 8 3 1 Michael Schumacher Ferrari 78 +1,720 5 6 4 4 Ralf Schumacher Williams-BMW 78 +28,518 1 5 5 8 Fernando Alonso Renault 78 +36,251 8 4 6 7 Jarno Trulli Renault 78 +40,972 4 3 7 5 David Coulthard McLaren-Mercedes 78 +41,227 6 2 8 2 Rubens Barrichello Ferrari 78 +53,266 7 1 9 21 Cristiano da Matta Toyota 77 +1 kierros 10 10 11 Giancarlo Fisichella Jordan-Ford 77 +1 kierros 12 11 9 Nick Heidfeld Sauber-Petronas 76 +2 kierrosta 14 12 12 Ralph Firman Jordan-Ford 76 +2 kierrosta 16 13 20 Olivier Panis Toyota 74 +4 kierrosta 17 Kesk 16 Jacques Villeneuve BAR-Honda 63 Moottori 11 Kesk 18 Justin Wilson Minardi-Cosworth 29 Polttoaine 19 Kesk 19 Jos Verstappen Minardi-Cosworth 28 Polttoaine 18 Kesk 14 Mark Webber Jaguar-Cosworth 16 Hydrauliikka 9 Kesk 15 Antônio Pizzonia Jaguar-Cosworth 10 Sähkövika 13 Kesk 10 Heinz-Harald Frentzen Sauber-Petronas 0 Ulosajo 15 DNS 17 Jenson Button BAR-Honda Ei lähtenyt 20 == Muuta == * Monacon 50. kilpailu. * McLarenin 550. kilpailu. * Williamsin 120. paalupaikka. * Jenson Button loukkaantui lauantain harjoituksissa ja vetäytyi aika-ajosta ja kilpailusta. == Katso myös == * Formula 3000 Monacon Grand Prix 2003 == Lähteet == *Monacon GP 2003 *Monacon GP 2003 F1-ruutu Luokka:Monacon Grand Prix Luokka:Formula 1 -kausi 2003
Vulgar

Vulgar on Dir en greyn neljäs studioalbumi, joka julkaistiin Japanissa vuonna 2003 ja myöhemmin vuonna 2006 Euroopassa. == Kappaleet == # # # # # # # # # # # # # # # == Aiheesta muualla == * Vulgar discogs.com -sivustolla Luokka:Dir en greyn albumit Luokka:Vuoden 2003 albumit
Fushun

Fushun (, pinyin: Fŭshùn Shì) on kaupunki Liaoningin maakunnassa Koillis- Kiinassa noin 45 kilometriä maakuntakeskus Shenyangista itään. Kaupungin väkiluku on 2,138 miljoonaa (2010) ja pinta-ala 11 271 neliökilometriä. Kaupunki on vesi- ja metsävaroiltaan rikasta seutua. Rakentaminen ja teollisuus toi noin 60 % kaupungin BKT:stä. Erityisen merkittävää oli raskas teollisuus: öljy- ja metalliteollisuus sekä koneenrakennus. Kaupunki on tunnettu myös hiilen avokaivoksistaan; Fushunin hiilivarat löydettiin jo 2000 vuotta sitten. Kaupungin nähtävyyksiin kuuluu muun muassa Qing-dynastian kuuden hallitsijan Yonglingin mausoleumi mantsuille omistetussa Xinbinin autonomisessa piirikunnassa. Se on yksi Ming- ja Qing-dynastioiden keisarilliset haudat -maailmanperintöluettelokohteen osa. Kaupungissa on myös mallikansalainen, Kansan vapautusarmeijan sotamies Lei Fengille omistettu museo. Lei Feng menehtyi Fushunissa vuonna 1963. Fushun on Kokkolan on ystävyyskaupunki Kiinassa. Piirikuntatasolla kaupunki jakautui seuraavasti (2010): ;Kaupunkipiirit (4) * Dongzhou (东洲区), 320 949 as. * Shuncheng (顺城区), 472 920 as. * Wanghua (望花区), 384 514 as. * Xinfu (新抚区), 252 631 as. ;Autonomiset piirikunnat (2) * Qingyuan (Mănzú) (清原满族自治县), 290 370 as. * Xinbin (Mănzú) (新宾满族自治县), 254 118 as. ;Piirikunnat (1) * Fushun (抚顺县), 162 588 as. IM000190 - panoramio.jpg|Kaupunkinäkymä. IM000842 - panoramio.jpg|Katunäkymä. Fushun 石油二厂 - panoramio.jpg|Öljynjalostamo. Fushun Coal Mine2.JPG|Hiilikaivos (kuva 1940-luvulta, nykyään syvin avokaivos on jopa 300 m syvä). Yongling Tomb of Qing Dynasty - 3.JPG|Qing-dynastian kuuden keisarin hautoja: Yonglingin mausoleumin aluetta. Yongling Tomb of Qing Dynasty - 0.JPG| Yonglingin mausoleumialuetta. Lei Feng Museum.jpg|Mallisotilas Lei Fengin museota. Lei Feng Memorial in Fushun, Liaoning.jpg|Lei Fengin museo. Fushun LeiFeng - panoramio - George Wenn.jpg|Lei Fengin patsas. Fushun LeiFeng - panoramio - George Wenn (1).jpg|Toinen Lei Fengin patsas. ==Lähteet== == Aiheesta muualla == * * * Tietoa kaupungista Luokka:Liaoningin kaupungit Luokka:Liaoningin prefektuurit